
Introduction
Twentieth Century Romania was a period of great turmoil. With the achievement of national unity following World War I, prospects looked bright. But the coming of the Second World War would see the country once again dismembered and fall under a brutal communist dictatorship. As the century came to a close, the Communist regime fell, but new challenges emerged as the country struggled to become a democracy. 
For this reason, the topic “Twentieth Century Romania: A Retrospective” was chosen as the theme for the Eight International Conference of the Center for Romanian Studies, held in Iaşi, Romania, on 24-25 June 2002. During the sessions held at the Palace of Culture in Iaşi, participants discussed various aspects of the history and culture of Romania during the Twentieth Century. At the conclusion of the proceedings, participants also had the opportunity to visit several important historical sites connected with Romanian culture, including the painted monasteries of northern Bucovina. 
The present volume is a collection of the papers presented at that conference. This collection of studies is intended to reflect the latest research by leading Romanian and foreign scholars concerning various topics related to the general theme of the conference. As English and Romanian were the languages used at the conference, the articles are published in the language in which they were prepared by their authors. 
We would like to express our gratitude to the “A.D. Xenopol” Institute of History and its director, Academician Alexandru Zub, who co-organized the conference with us. In addition, we express our gratitude to the “Moldova” National Museum Complex, Iaşi, and to the Iaşi County Board for their generous support of this conference, both now and in the past. 
Dr. Kurt W. Treptow 
Director, Center for Romanian Studies
 

Introducere
România secolului XX a fost o perioadă tumultoasă. Odată cu dobândirea unității naționale după Primul Război Mondial, perspectivele păreau pozitive. Din păcate,  începutul celui de-al Doilea Război Mondial avea să găsească țara din nou destrămată și căzută sub brutala dictatură comunistă. Odată cu apropierea  noului secol, regimul comunist a fost înlăturat, dar au apărut noi provocări pentru țara care se străduia să devină un stat democrat.
Din acest motiv, subiectul “Twentieth Century Romania: A Retrospective” a fost ales ca temă principală pentru cea de-a Opta Conferință Internațională a Centrului de Studii Românești organizată la Iași în perioada 24-25 Iunie 2002. Pe parcursul sesiunilor ce s-au desfășurat la Palatul Culturii din Iași, participanții au discutat despre diverse aspecte ale istoriei și culturii românești în secolul XX. După încheierea discuțiilor, participanții au avut ocazia să viziteze câteva obiective turistice importante legate de cultura românească, inclusiv mănăstirile din nordul Bucovinei.
Acest volum cuprinde o colecție de lucrări prezentate la conferință. Colecția este menită să reflecte cele mai noi studii de cercetare realizate de oameni de cultură români și străini asupra diverselor subiecte legate de tema principală a conferinței. Având în vedere faptul că limbile română și engleză au fost folosite în timpul conferinței, articolele sunt publicate în limbile în care au fost prezentate de către autorii lor.
Dorim să mulțumim Institutului de Istorie „A.D. Xenopol” și directorului acestuia, Academician Alexandru Zub, care a contribuit la organizarea conferinței împreuna cu noi. De asemenea, mulțumim Complexului Muzeal Național „Moldova” din Iași și Consiliului Județean Iași pentru sprijinul generos acordat, atât acum, cât și în trecut.
Dr. Kurt W. Treptow 
Director, Centrul de Studii Românești



Periodizări și tranziții în secolul XX
din perspectiva românească
Liviu Groza, București
Rezumat
Periodicizarea istoriei României în secolul XX determinată de contextul geopolitic și specificul economic, social și cultural al provinciilor și al ansamblului țării. Evenimente majore au fost urmate de tranziții care au marcat profund structura politică și socială. Acestea au fost în jurul anilor 1915, 1945 și 1989, precum și de altele specifice României.
1. Caracteristici generale
Retrospectiva istorică a secolului XX din perspectiva românească este strâns legată de una geopolitică. Ea reflectă frământări locale, zonale, puternice influențe ale politicii europene sau mai depărtate. Evoluții istorice, revoluții, mișcări populare s-au succedat cu perioade mai liniștite, de progres economic și social.
Curente extremiste au reflectat frământări interne, tensiuni sociale, naționale, cu tendințe de imixiune din exterior, influențate de ideologii, cu valuri de pătrundere în conștiința națională frământată între mituri, demitizări, între realitate și ideal, revenind, ca și Anteu din mitologie care își va lua puterea din contactul cu pământul.
Istoria trăită direct sau relatată de o generație sau două de înaintași ne permite o etapizare pe care încercăm să o conectăm la cele făcute de istorici cercetători ai secolului XX, periodicizarea istoriei mondiale, Eric Hobesbawn, Anderson, etc.
Începutul secolului, anul 1900 este caracteristic unei epoci de predominare a imperiilor, cu sferele lor de influență, fixate uneori prin tratate.
În imediata vecinătate erau imperiul austro-ungar, rus, apoi cel german și turcesc, mai departe cel englez și francez și legăturile cu lumea nouă, atrasă de piața europeană sau înghițind forța de muncă ieftină și deficitară.
Perioada pană în 1915, pe baza entității naționale comune, limba, obiceiuri, religie, continuau specificități naționale regionale.
Conflagrația mondială 1914 – 1920 a dus la prăbușirea de imperii și revoluții și reașezări de frontiere urmate de o tranziție până la criza din 1929-1932 degradarea sistemului democratic și instaurarea dictaturilor în intervalul 1938-1944. Dezmembrarea țării și intrarea în cel de al Doilea Război Mondial, sferele de influență au marcat tranziția spre socialism, o restructurare socială și economică pe perioada 1945-1989 după care a început tranziția spre capitalism și integrare euroatlantică.
Mărturii și documente de arhivă se referă la extremisme și atenuare a acestora din perspectiva românească.
2. Caracteristici zonale și evoluția lor
2.1 Vechiul regat
În Vechiul Regat continuă evoluția tradițională agrară, bazată pe marea exploatare în unități mari cu randamente mărite, reduse după reforma lui Cuza din 1864, dar menținută ca formă, cu tensiuni sociale crescânde până la răscoala din 1907. Gospodăria individuală țărănească, supraviețuia având caracteristicile unei autoaprovizionări, reciclări, folosirea tracțiunii animale, cea mai eficientă energetic, folosirea energiei solare, dar cu randamente scăzute. Idealizată de unii economiștii, printre care americanul de origine română Nicolae Georgescu-Roegen prin bioeconomie, ca o sinteză a biologiei, a celui de-al doilea principiu al termodinamicii, a entropiei, studiul biosferei, al litosferei, în filiație cu economistul rus Vernadski, care a introdus noțiunea de noosfera, lumea spiritului. Acest aspect al agriculturii naturale este unul din punctele unui program bioeconomic minimal. Într-o perspectivă largă, este un reper de actualitate în preocupările privind dezvoltarea durabilă. Limitarea sau descreșterea economică ca o soluție în fața pericolului epuizării resurselor, a poluării crescânde și a schimbărilor climatice, pune față în față neoliberalismul și necesitatea restrângerii unei dezvoltări necontrolate.
Agrarianismul caracteristic unor zone întinse estice cu mișcări țărănești, care au încercat să se impună înainte și după revoluția rusa din 1917, prin promotorii ei — Școala lui Ciaianov — au fost debordați de marxiști, care vedeau în agricultură o componentă a dezvoltării industriale.
Viața spirituală era dominată de ortodoxism, religia marii majorități a populației și de un naționalism moștenit din secolul XIX, de formare a statului român cu un început de viață democratică, dar dominat de o oligarhie liberală sau conservatoare. Influența germană era puternică, începând cu dinastia și apropierea de puterile centrale, contracarată de Antanta. Salvarea de sub oprimare a populației românești din Austro-Ungaria a dezvoltat un puternic curent pentru unirea cu Transilvania, în ajunul Primului Război Mondial.
2.2 Ardealul
Ardealul se afla sub dominație maghiara în dubla monarhie instaurată în 1987 în urma șocului revoluției din 1848, când o parte a clasei politice românești a pactizat cu noua stăpânire, adoptând tactica pasivității a Partidului Național Român, înființat la 1864 in Miercurea Sibiului. Societatea feudală maghiară bazată pe mari moșii exploata munca iobagilor, în majoritate romani, eficientă agricol, menținută la putere până în 1945. Analizată în profunzime de cunoscutul sociolog britanic Seton Watson, cunoscut sub numele de Scotus Viator, supraviețuirea clasei dominante se explica prin tradiții bazate pe forță și jocuri politice pe plan european.
Țărănimea română și clasa conducătoare era diferită față de Vechiul Regat, avea o conștiință națională și o organizare materială mai evoluată, o viața spirituală având idealul dezrobirii și al unității naționale. Unirea se forma la sate, prin preoți și intelectuali evoluând rapid. Deși angajată în război începând cu 1914, exista o rezistență accentuată după începerea ostilităților cu România angajată de partea puterilor aliate începând cu 1916. A fost o tragedie a celor angajați în lupta contra intereselor proprii, formați ca ofițeri cu multe jertfe în Galiția, Italia, Franța. Mulți au sabotat acest război, fiind condamnați, încarcerați.
Viața politică era dominată de Sinodul Mitropolitan din Sibiu organizat după principiile lui Șaguna. Alegerea de mitropolit din 1917, în plin război a fost subminată, fiind respinsă după confruntări cu poliția și armata maghiară, prin insultarea lui “homo regius”, trimisul împăratului, eșuând astfel alegerea preferatului contelui Stefan Tisza, Vasile Mangra.
Finalizarea a fost actul Unirii de la 1 decembrie 1918.
2.1.1 Celelalte provincii și zone românești
Banatul, apropiat Ardealului cu un specific aparte, o coabitare mai largă a elementului românesc cu cel maghiar, german, sârbesc, cu o tradiție culturală specifică, a reprezentat o zonă avansată economic. După o încercare de separare și autonomie în 1918 a participat la Unirea de la Alba Iulia.
Bucovina a reprezentat un exemplu de înțelegere între cele 4 naționalități: română, germană, ruteană și evreiască. Având un statut aparte în monarhia habsburgică, încadrată în statul național român în 1918 a suferit de pe urma poziției între țări, urmată de modificările de frontieră din 1940, 1941, 1944 și 1991.
Basarabia a avut o situație similară. În 1944 și 1947 a primit un statut aparte, inclusiv modificări ale frontierelor.
Dobrogea, alipită în 1878 la România reprezintă o coabitare între români, tătari, turci, armeni, bulgari, cu o anumită specificitate culturală și economică.
Alte ținuturi românești cu populație românească au manifestat o dorință de legături culturale și economice cu România, cum ar fi cele din Ungaria, din Balcani, uneori defavorizate. Tranziția pentru acestea a urmat calea țărilor în care trăiau.
***
După Unirea din 1918 a urmat perioada de consolidare a statului național unitar român, o tranziție de la provinciile tradiționale spre a unificare care a durat pana in 1940.
3. Încercare de periodizare determinată 
de evenimente majore
3.1 Perioada 1915–1940
Primul Război Mondial, revoluția rusă și consecințele lor, modificări ale frontierelor, au adus apariția de noi state, prăbușirea imperiului habsburgic, rus, german, modificări profunde economice, sociale, naționale.
Tranziția de la vechea structură spre una nouă, reforme sociale, regrupări de interese ale oligarhiilor, reforme agrare, împroprietărirea țăranilor, au fost însoțite de greve și nemulțumiri ale națiunilor sărace.
În jurul anului 1915, în contextul izbucnirii războiului a apărut noul stat național român, Romania Mare și au început eforturile de consolidare a acestuia, sub amenințări și reacții ale vecinilor din apus și răsărit. Tendințelor de autonomie, datorate neconcordanței între ținuturile proaspăt alipite, au fost contrapuse cele de unire fără condiții, mai specifice în Ardeal. A fost un proces de tranziție parcurs uneori greoi, cu reacții regionale, ce a caracterizat întreaga perioadă până in 1940. Grevele au luat uneori proporții. Cea din 1920, care a paralizat traficul feroviar, a îngreunat prima vizită de după război a regelui Ferdinand la Iași. Grevele din 1928-1934 au condus la conflicte sângeroase și la regrupări politice și apariția de formațiuni reformatoare, cu succese electorale locale, care anunțau reformele profunde de mai târziu.
Acestea condiționau în același timp o reacție față de creșterea influenței regimurilor rasiste, antisemite, de extremă dreaptă în întreaga Europa, o regrupare a celor de stânga. Se contura amenințarea păcii. Succesele Germaniei au atras o parte din intelectuali și tineret, pe baza tradiției autohtone a ortodoxismului, continuator din secolul XIX. O regrupare intelectuală și politică s-a format ca o apărare a valorilor culturale. Consiliul Mondial al păcii de la Bruxelles, întemeiat în 1936 cu componența lui naționala prezidată de Titulescu, a fost un exemplu de concentrare a unor forțe politice de stânga sau aripa stângă a partidelor tradiționale numite mai târziu istorice.
Tendințele autoritare și de compromitere a partidelor care au condus în cele din urmă la instaurarea dictaturii regale a lui Carol al II-lea au însemnat sfârșitul vieții democratice în 1938. Dictatul de la Viena și pactul Ribbentrop — Molotov din 1940 a fost rezultatul pierderii alianțelor tradiționale, a unui alt context de forțe europene și al slăbirii interne.
3.2 Perioada 1940 – 1989
Desfășurarea precipitată a evenimentelor până în 1945, moment marcat de Hobbesbawm ca începutul unei perioade ce se termina în 1989, a zguduit întreaga omenire prin cel de-al Doilea Război Mondial, cu sacrificiile imense înregistrate umane si materiale și împărțirea în sfere de influență între marile puteri învingătoare urmate de Războiul Rece al cărui început a fost marcat în anul 1946. Romania a avut pierderi teritoriale în est, vest și sud. Cele din vest au fost recuperate și s-a realizat reîntregirea Ardealului în 1945, întărită prin Tratatul de Pace de la Paris din anul 1947, eveniment de importanță istorică, similar cu cel din 1918.
Ca și atunci, pregătirea s-a făcut înaintea Tratatelor de Pace, prin Unirea declarată la 1 decembrie 1918 și 13 martie 1945. Țara învingătoare în Primul Război Mondial, în condiții mai dificile, cu toate sacrificiile pe frontul de vest, țara învinsă în cel de-al Doilea, unitatea Ardealului întreg a fost restabilită, prin eforturi remarcabile ale politicii interne și externe.
Tranziția de la monarhie la republică cu punctul culminant 30 decembrie 1947, în context extern și intern, după 6 martie 1945 a fost începutul unei tranziții de la capitalism la socialism.
După o pregătire începută încă din 1956, desprinderea de URSS, retragerea trupelor sovietice în 1958 a însemnat o altă tranziție de durată, în limitele geopolitice date și calea spre  independență.
1989 a marcat desprinderea de dictatură și începerea democratizării, o tranziție de proporții, de la socialism la capitalism, un proces invers al celui început în anii 1948 — 1958, încă în curs de desfășurare.
***
Deși au avut la origine specificități diferite ale provinciilor, după realizarea statului național unitar român, evoluția lor comună a urmat un proces de consolidare.
Descentralizările din statele din Europa Centrală și de Est nu au condus la evoluții dramatice. Viitorul va arata, în contextul geopolitic în permanentă schimbare, daca specificitățile provinciilor istorice vor urma asemenea tendințe.
Sfârșitul secolului XX și începutul celui de-al XXI-lea intensifică integrarea euroatlantică. Este tranziția la care asistăm.

România în sistemul relațiilor internaționale 
cu ţările din Europa Centrală şi de Sud-Est 
în secolul XX
Lilia Zabolotnaia, Chișinău
Regiunea Europei Centrale şi de Sud-Est prezentată în acest curs de lecţii se limitează la istoria următoarelor state: Albania, Bosnia şi Herţegovina, Bulgaria, Cehia, Croaţia, Iugoslavia, Macedonia, Muntenegru, Polonia, România, Serbia, Slovacia, Slovenia şi, de asemenea, a marilor puteri europene în contextul relațiilor politice dintre ele în secolul XX, începutul secolului XXI. Anume în această regiune s-au intercalat într-un mod contradictoriu interesele întregii Europe, ceea ce a provocat două războaie mondiale și a schimbat radical harta politică a Europei.
Studierea acestui curs e necesară din considerentele că actualmente ca niciodată a apărut problema compatibilității civilizaţiilor diferitelor state şi popoare, tolerarea diferitelor religii şi culturi. Cunoaşterea istorică a acestor fapte, evenimente şi procese ne permite să depistăm rădăcinile multor discordanțe ale contemporaneității, să evităm situaţii eronate şi cataclismele civilizaţiilor şi să modelăm posibile variante umane de ieşire din aceste momente critice.
În istoriografia mondială această regiune apare sub denumirea Europa de Est. Nu suntem de acord cu această denumire, deoarece în Europa Centrală şi de Sud-Est sunt prezentate diferite tipuri de state cu un anumit specific istoric ce nu pot fi încadrate într-un model universal. Statele Europei Centrale în prezent se dezvoltă integral, iar Europa de Sud-Est este zguduită de evenimente furtunoase, cauzele cărora vin din adâncul istoric.
În ultimul deceniu al secolului XX aici s-a început scindarea tragică a formațiilor statale polietnice, care au provocat confruntări inter-etnice, inter-teritoriale şi inter-confesionale. Una din cauzele acestor conflicte dintre ţările balcanice este necoincidenţa hotarelor geografice şi istorice.
În prezentul curs de lecții este reflectată istoria fiecărei ţări în parte pe baza literaturii naţionale şi universale în conformitate cu importanţa politică, social-economică şi naţională. Aceasta ne permite să punem accentul pe specificul fiecărui stat şi să demonstrăm rolul lui în civilizaţia universală. Materialul se bazează pe combinarea metodologiei tradiţionale cu cea problematică. Procesele istorice sunt analizate în plan retrospectiv şi comparativ ceea ce ne permite să evidenţiem procesele istorice generale, universale şi specifice regionale.
Cronologia cursului se bazează pe periodizarea universală a secolului XX: 1) evenimentele politice de la începutul secolului; 2) anii Primului Război Mondial şi consecintele lui. Apariţia statelor noi şi schimbarea hărții politice a Europei; 3) perioada interbelică. Ţările din Europa Centrală şi Sud-Est în sistemul relaţiilor internaţionale; 4) Al Doilea Război Mondial şi consecinţele lui. O nouă schimbare a hărții Europei şi contrapunerea a Estului şi Vestului; 5) anii 50-80. Bipolarizarea lumii. Perioada “războiului rece” şi a socialismului “real”; 6) sfârşitul anilor 80 — începutul anilor 90. Perioada revoluţiilor “de catifea” şi a confruntărilor sângeroase dintre sisteme. Apariţia statelor noi în Europa şi o nouă schimbare a hărții politice europene; 7) evenimentele politice actuale din regiune.
Istoria României în acest curs este reflectată de la începutul secolului XX până în prezent. E necesar să menţionăm că în acest curs de lecţii, spre deosebire de cursul Istoria românilor, România este prezentată în contextul relaţiilor internaţionale cu ţările din Europa Centrală şi de Sud-Est şi în sistemul politicii marilor puteri pe parcursul secolului XX. O atenţie deosebită se acordă situaţiei geopolitice şi geostrategice a României în Balcani, în deosebi, în perioada Războaielor balcanice, a Primului şi al Doilea Război Mondial, cât şi participarea ei în diplomaţia europeană, în diferite organizaţii internaţionale şi blocuri militaro-politice.
În primul capitol sunt descrise următoarele evenimente istorice: România în sistemul relaţiilor internaţionale la începutul secolului XX; România şi Tripla Alianţă; rolul Războaielor balcanice şi consolidarea poziţiilor României în Balcani; Tratatul de pace de la Bucureşti şi transformarea Regatului român în cel mai mare stat din Balcani; interesul marilor puteri faţă de România.
România în sistemul relaţiilor internaţionale 
la începutul secolului XX
Apariția Statului român independent, în a doua jumătate a secolului XIX, a devenit imediat obiectul unor interese imperiale ale politicii externe promovate de marile puteri. România se orienta spre Tripla Alianţă (Germania, Austro-Ungaria, Italia), deoarece anume ea controla situaţia în Balcani şi, prin urmare, putea să-i acorde sprijin în rezolvarea problemelor teritoriale, pe care la avea cu ţările vecine. La rândul său, Tripla Alianţă căpăta un nou aliat în persoana României, care avea o poziţie strategică şi economică definitorie, servind drept barieră între Rusia şi ţările sud-slave; România se prezenta, de asemenea, ca o nouă piaţă, bogată în resurse naturale, mai ales, în petrol. La 18/30 octombrie 1883 I. Brătianu a semnat la Viena tratatul de aderare la Aliantă. Încheierea acestui tratat nu s-a bucurat de un sprijin larg în cercurile intelectuale şi politice din România, deoarece politica de discriminare a românilor din Transilvania, promovată de autorităţile maghiare, a stârnit proteste imense. Pentru a ,,neutraliza” situaţia, Austro-Ungaria a promis Regatului Român ca că îi va acorda sprijin în alipirea Basarabiei (convenţia Austro-Română din 1900). Însă, în general, această alianţă contribuia la ieşirea României din starea de izolare internațională şi o includea în orbita diplomaţiei europene ca pe un subiect independent. La începutul secolului XX, relaţiile României cu Tripla Alianţă au început să se lărgească.
Rolul Războaielor balcanice în consolidarea 
poziţiei României în Balcani
Odată cu începutul Războaielor balcanice, relațiile României cu Tripla Alianţă s-au înrăutățit. În primul rând, căpăta amploare campania împotriva monarhiei Habsburgilor, pentru unirea românilor de pe ambele părţi ale Carpaţilor şi, în al doilea rând, se agravau problemele teritoriale între România şi Bulgaria. Tripla Alianţă dorea să păstreze România în sfera sa, dar să nu fie respinsă nici Bulgaria, Războaiele balcanice au scos la iveală toate contradicțiile (naționale, teritoriale, imperiale ş.a.) dintre blocurile politico-militare şi, în special, dintre ţările balcanice.
Lozincile şovine ale ţarului bulgar Ferdinand cu privire la ,,Marea Bulgarie” au provocat cel de-al II-lea Război balcanic. Balcanii s-au împotmolit într-un război sângeros între aliaţii de altădată. La 31 iulie 1913 Bulgaria a capitulat, iar la 10 august la Bucureşti a fost încheiat Tratatul de pace între Bulgaria, pe de o parte, şi Grecia, Serbia, România şi Muntenegru, pe de altă parte, tratat prin care s-a pus capăt celui de-al II-lea Război balcanic. Conferința aducea cele mai îmbucurătoare rezultate pentru România, ale cărei interese erau reprezentate de conducătorul guvernului român Titu Maiorescu. România a obținut mult în urma acestui război. Ea şi-a însuşit teritoriul Dobrogei de Sud (Dobrogea de Nord a fost alipită la România încă în 1878, conform deciziilor Congresului de la Berlin). Teritoriul României s-a mărit până la 138 mii km2, iar populația a atins cifra de 7 540 000. Regatul Român s-a transformat în cea mai întinsă ţară dintre monarhiile balcanice şi pretindea să dețină hegemonia în Balcani. După război, Carol I (Ehtel Ludwig Zeferin, descendent al renumitei familii monarhice Hohentzollern-Zigmaringen) ajuns în centrul atenţiei celor trei împăraţi ai marilor puteri: Wilhelm al II-lea l-a decorat pe monarhul român cu ordinul suprem al Germaniei; Nicolai al II-lea, în timpul vizitei sale la Constanta în 1914, i-a conferit regelui român bastonul de feldmareșal al Rusiei; Franz Iosif, care avea conflicte permanente cu Carol I din cauza Transilvaniei, a promis că va găsi o soluţie a problemei. Regina României Elisabeta (având pseudonimul Carmen Sylva) a scris în cinstea regelui şi a armatelor române un poem, care fost dat citirii la festivitățile ce au avut loc după semnarea păcii.
Or, Tratatul de pace de la Bucureşti nu a tăiat „nodul balcanic”. Un rezultat al tratatului a fost destabilizarea în continuare a situaţiei politice în Balcani. Bulgaria şi-a consolidat relaţiile cu Germania şi Austro-Ungaria. România s-a apropiat mai mult de Serbia şi Grecia. La conferinţă au apărut contradicții între marile puteri. Temporar, s-au format două tabere opuse. În prima intrau Franta, Anglia şi Germania, iar în a doua — Rusia şi Austro-Ungaria. Caracterul nefiresc, la prima vedere, al acestor reuniuni, se explica prin coincidenţa temporară a scopurilor nutrite de membrii săi. Franţa, Anglia şi Germania susţineau Grecia, Rusia şi Austro-Ungaria acordau sprijin Bulgariei. În acelaşi timp, fiecare țară îşi urmărea propriile interese: Anglia şi Franţa doreau să atragă Grecia în alianţa împotriva Germaniei, Germania spera ca Grecia să-i devină aliată împotriva Franţei şi Germaniei; Austro-Ungaria încerca să şi-o apropie pe Bulgaria, scopuri similare urmărea şi Rusia, care avea intenții diametral opuse. Însă nici Rusia, nici Austro-Ungaria nu au reuşit să-şi realizeze majoritatea speranțelor. Conferinţa a condus la răcirea temporară a relațiilor Rusiei cu Anglia şi Franţa şi ale Austro-Ungariei cu Germania; s-a înăsprit şi situația internațională în partea de Sud-Est a Europei.
Regele român Carol I a numit pacea de la Bucureşti o „pace militară”, iar, ambasadorul Franţei la Viena, Dumin a încercat încălcarea ei în timpul cel mai apropiat.
În capitolul doi se vorbește despre România din anii Primului Război Mondial, despre poziţia ei de „expectativă armato” de la începutul războiului; poziţia ei în cadrul coaliţiilor beligerante; intrarea României în război; despre lupta politică a lui I. Brătianu; despre participarea României în lucrările Conferinţei de pace de la Paris; despre tratatul de la Trianon cu privire la frontierele României şi Ungariei, cât şi despre totalurile şi consecințele Primului Război Mondial pentru România.
România în anii Primului Război Mondial
După începutul Primului Război Mondial la Consiliul de Coroană, convocat la 3 august 1914, Carol I şi consilierul său P. Carp au anunţat despre intrarea imediată a României în război de partea Germaniei. Însa I. Brătianu a reuşit să convingă guvernul să adopte o poziţie de „expectativă armată”, deoarece considera că este necesară nu atât confruntarea militară, cât obţinerea unor profituri maxime de pe urma războiului. Această poziţie era susţinută de doi factori importanţi. În primul rând, între coaliţiile beligerante se ducea lupta pentru aliaţi şi România în această privinţă ocupa o poziţie prielnică: ea avea o armată bine echipată şi rezerve bogate de petrol şi grâu (ceea ce este deosebit de important în timp de război). În al doilea rând, relaţiile României cu Austro-Ungaria s-au răcit din cauza problemei românilor din Transilvania, iar cu Rusia, din contra, a avut loc o apropiere, ceea ce permitea României să profite la maximum de pe urma situației create. Rusia îi propunea României Transilvania, recunoscând integritatea teritorială a ţării şi „dreptul de a-și alipi regiunile din Austro-Ungaria, populate de români, în momentul când România va găsi de cuviință să facă acest lucru”. Drept răspuns, guvernul României şi-a asumat obligațiunea să păstreze neutralitatea faţă de Antanta. La rândul său, Germania i-a propus României Basarabia, în aceleaşi condiţii. România, ocupând o poziție de expectativă, menținea relații cu ambele blocuri. La 1 octombrie 1914, ea a încheiat o convenţie cu Rusia, prin care îi permitea acesteia să furnizeze prin teritoriul său provizii către Serbia, iar nemţilor le bloca accesul cu marfă către Turcia.
Rusia i-a promis României, în afară de Transilvania, şi pământurile din Bucovina, populate de români. Cu ţările centrale România continua relaţiile comerciale, vânzarea petrolului şi a grâului. Moartea lui Carol I şi venirea la putere a lui Ferdinand au schimbat orientarea politicii externe a României în folosul Antantei. Însă hotărârea definitivă a fost luată după renumita campanie a lui Brusilov (mai-iunie 1916). I. Brătianu a înaintat un şir de revendicări şi condiţii: 1) Transilvania şi Banatul până la Tisa şi Sighet, teritorii care depăşeau cu mult graniţele etnice ale Ungariei; 2) o bună parte a Bucovinei; 3) poziţia de egalitate a României la viitoarea conferinţă de pace. La 14/27 august 1916, România a declarat război numai Austro-Ungariei. Din cauza că armatele române şi cele ruseşti nu şi-au coordonat acţiunile, precum şi datorită schimbării situaţiei în ansamblu pe frontul de Est, s-a ajuns la situaţia când au fost ocupate de către armatele austro-ungare 2/3 din teritoriul României, inclusiv Bucureștiul (capitala fiind mutată la Iași). Situația s-a schimbat doar în 1917, când armata română a trecut la contraofensivă. Temându-se de „bolșevizare”, regele Ferdinand a plecat pe front şi le-a promis soldaților pământ. La sfârșitul anului 1917 armata rusă din aliat se transformă în inamic. La începutul anului 1918 armata română activează în Basarabia. Blocul austro-ungar încearca să folosească situaţia în interesele sale: pe de o parte să dea o lovitură Rusiei Sovietice cu forţele României, pe de altă parte, să o îngenuncheze pe ultima la tratativele de pace. Brătianu, intuind care va fi deznodământul, cere de la Antanta să-i garanteze ieşirea din război. Diplomaţii Antantei au respins cererea lui Brătianu şi acesta îşi dă demisia. La 5 martie la Buftea a fost semnat un tratat de pace preliminar, iar la 7 mai tratatul de pace de la Bucureşti, care punea capăt războiului României cu Germania, Austro-Ungaria, Bulgaria şi Turcia. Conform tratatului, România îi întorcea Bulgariei Dobrogea de Sud, pe care o căpătase în 1913. Asupra Dobrogei de Nord se instituia un condominiu al ţărilor Alianţei cvadripartite, care îşi asumau obligațiunea să asigure României calea comercială către Marea Neagră pe linia de cale ferată Cernavodă-Constanţa. Ungaria primea la frontiera cu Transilvania o fâşie cu o suprafaţă de aproape 6 mii km2. Dunărea se transforma într-o cale liberă pentru navigaţia fluvială germană şi austro-ungară. În tratat au fost incluse şi trei acorduri româno-germane cu privire la petrol, la utilizarea tuturor resurselor naturale şi a celor cerealiere, cu privire la porturi ş.a. pentru o perioadă de 10 ani. În 1913 România se plasează pe al treilea loc în lume (după SUA şi Rusia), privind extragerea petrolului. Pentru Germania era de primă importanţă petrolul, de aceea acordul respectiv a mai fost numit şi „petrolier”. Din partea sa, blocul german a acceptat ca România să preia Basarabia. Însă acordul nu a fost sancționat de către regele român şi nu avea putere legală. Doar la 10 noiembrie România a ieşit oficial din război, anunţând despre drepturile sale la posesiunile teritoriale pe care le-a căpătat şi care i-au fost promise de Antanta. În aprilie 1918 armata română a întreprins acţiuni militare împotriva regimului comunist al lui Bela Cun, ajungând până la Budapesta.
La conferinţa de pace de la Paris, la care au luat parte 27 de state, prim-ministrul I. Brătianu a accentuat misiunea specială a României în lupta cu bolșevismul „nu numai în propriile interese, ci şi în interesele întregii Europe şi a civilizației mondiale”. La 4 iunie 1920 la Palatul Mare de la Trianon din Versailles (în apropiere de Paris) a fost semnat tratatul de pace dintre „principalele aliate şi ţările unite” — SUA, Marea Britanie, Franţa, Italia, Japonia, România şi alte ţări ale Antantei, pe de o parte, şi Ungaria învinsă, pe de altă parte. În conformitate cu punctul 4 al tratatului, România căpăta Transilvania, Banatul, Crişana şi Maramuresul. Banatul a fost împărțit între România şi Regatul SCS.
Problema partajării Banatului era una dintre cele mai dificile, deoarece această regiune este multinațională, fiind populată de români, sârbi, nemţi (șvabi) şi unguri. S-a iscat un conflict cu reprezentanții Serbiei, care aveau două atuuri forte: fidelitatea față de Antanta şi neparticiparea la acordul din 1916. I. Pašič şi M.Vesnič insistau că este inadmisibil ca frontiera să treacă chiar sub zidurile Belgradului. Până la urmă experții au hotărât ca 2/3 din Banat să-i revină României, iar 1/3 — statului Iugoslav.
Tratatul stabilea graniţele pe care le avea România cu Austria, Cehoslovacia, Regatul SCS. Cele mai multe discuţii şi conflicte le-a generat frontiera României cu Ungaria. I. Brătianu cerea ca graniţa să fie trasată pe râul Tisa, ceea ce însemna includerea în componenţa României a pământurilor etnice ungare. În cadrul României au fost incluși 1,7 milioane de unguri. „Problema Basarabiei” a fost rezolvată doar parţial la 28 octombrie 1920 prin „Protocolul de la Paris cu privire la Basarabia” semnat între reprezentanții Marii Britanii, Franţei, Italiei şi Japoniei, pe de o parte, şi cei ai României, pe de altă parte. Tratatul a fost ratificat ulterior: de către Marea Britanie peste 3 ani, de Franţa peste 4 ani, de Italia peste 7 ani. Japonia nu a ratificat acest protocol. Drept rezultat, Primul Război Mondial a avut pentru România urmări foarte importante, ea a ieşit învingătoare. Teritoriul României s-a mărit mai mult de două ori, de la 140,350 km2 la 297.000 km2. Populația a crescut de la 7,8 mln în 1915 până la 16 mln în 1920. Astfel după teritoriu şi numărul populaţiei România devine cel mai mare stat balcanic. La toate dificultățile economice de după război (importante pierderi materiale şi morale) şi la problemele de ordin intern s-au mai adăugat şi numeroase probleme naţionale. 28% din populaţia ţării o alcătuiau minorităţile naţionale. Conform recensământului din 1930 în România locuiau: 71,9% români, 7,9% unguri, 4,1% nemţi, 4% evrei, 2,3% ucraineni, 2,3% ruşi si 2% bulgari.
În capitolul patru sunt examinate problemele diplomației române din perioada interbelică; crearea Antantei Mici ; poziţia de avangardă a României în Liga Naţiunilor; politica de echilibru dintre cele două puteri antagoniste (Germania şi URSS); instaurarea regimului național-legionar al lui Antonescu şi aderarea României la pactul german.
Diplomația română în perioada interbelică
Crearea Micii Antante. Poziția României în Liga Naţiunilor.
Politica de echilibru.
Instaurarea regimului naţional-legionar al lui Antonescu şi aderarea României 
la pactul German
După 1914 statele nou-formate se aflau în mare măsură sub tutela diplomației franceze. România avea cea mai puternică poziție în Balcani, de aceea putea pretinde în deplină măsură poziţia de lider în uniunea politico-militară a ţărilor Balcanice. De numele lui Tache Ionescu, pe atunci ministru de externe al României, este legată crearea Micii Antante, prima organizaţie care a reunit ţările Europei Centrale (Cehoslovacia) şi de Sud-Est (România, Iugoslavia) pe principiile federalismului. Alianța dintre Cehoslovacia, România şi Iugoslavia, numită Mica Antantă, s-a constituit în anii 1920-1921 şi a existat până în anul 1938. Alianţa s-a format în baza tratatului cehoslovac-iugoslav din 14 august 1920, a acordului român-cehoslovac din 23 aprilie 1921 şi a tratatului de alianță român-iugoslav din 7 iunie 1921. Drept bază a alianţei a servit interesul comun de păstrare a statu-quo-ului social şi politic în Europa Centrală şi de Sud-Est, situaţie care s-a constituit după Primul Război Mondial. Drept imbold pentru formarea alianţei au servit pretenţiile teritoriale şi poziţia unica împotriva Ungariei şi Bulgariei. Mica Antantă, împreună cu Polonia intra în sistemul alianţelor politice internaţionale ale Franţei. Polonia nu a intrat în Mica Antantă din cauza divergențelor teritoriale cu Cehoslovacia, însă României îi aparţinea iniţiativa de a încheia o convenţie cu Polonia. Franţa şi Marea Britanie contribuiau în mod activ la apropierea Poloniei şi a României, deoarece vedeau în aceasta un garant al „politicii de stabilitate şi pace în Orient”. La 3 martie 1921 la Bucureşti a fost semnată o convenţie polono-română cu caracter militaro-politic, document care confirma achiziţiile lor teritoriale şi frontierele existente, stipulând obligaţia acordării de ajutor în cazul unui război al Poloniei cu Germania sau al României cu Ungaria şi Bulgaria. Mica Antantă, la fel ca şi acordul româno-polon din anii 20, în afară de alianţa generală stipulate, servea drept “cordon sanitar” în Europa contra „bolşevismului rus”.
La 27 august 1928 România a aderat la renumitul pact Brian-Kellog — tratat ce prevedea respingerea războiului ca formă a politicii naţionale. Tratatul a fost ratificat la 9 februarie 1929 la Moscova prin aşa-numitul Protocol de la Moscova. Acest tratat simboliza noile metode internaţionale de luptă pentru pace. Pe atunci, România nu avea relaţii diplomatice cu URSS şi acest tratat contribuia la normalizarea relaţiilor dintre cele două state.
În anii 1930-1933 România luat parte activă la conferinţele Balcanice — consfătuiri ale reprezentanţilor cercurilor publice şi politice din 6 ţări din Balcani: Iugoslavia, România, Grecia, Bulgaria, Albania şi Turcia. În total au avut loc 4 conferințe, dintre care una s-a desfăşurat la Bucureşti în octombrie 1932. Aceasta a fost organizată de forţele pacifiste, situate pe poziţia Ligii Naţiunilor Unite şi la ea a fost luată în dezbatere o problemă bazată pe ideea că orice război între ţările balcanice trebuie declarat nelegitim. Participanţii la conferinţă au examinat, de asemenea, o serie de probleme economice şi tehnico-ştiinţifice comune pentru ţările din Europa Centrală şi de Sud-Est, precum şi aspecte ale integrării în uniunile din cadrul Europei. La 18-19 decembrie 1932 reprezentanţii României, Cehoslovaciei şi Iugoslaviei s-au reunit la Belgrad într-o conferinţă a Micii Antante, la care a fost manifestată îngrijorarea în legătură cu faptul că crearea unei alianţe economice şi politico-militare este frânată de serioase divergente cu caracter intern şi intra-statal, precum şi de rivalitatea Franţei, Germaniei şi Italiei, puteri care se află în spatele ţărilor balcanice. Titulescu a remarcat cu amărăciune că „securitatea este o noţiune foarte flexibilă. Noi o vom primi doar atunci când ea nu va mai exista”. După venirea la putere a lui Hitler, la conferinţa de la Geneva Titulescu a susţinut activ propunerea URSS de delimitare a agresorului şi a făcut declaraţii în legătură cu pericolul pe care îl prezintă regimul hitlerist din Germania pentru toată Europa.
În general, în anii 30, după părerea savantului american P.D. Quinlan, România era unul dintre pilonii Ligii Națiunilor. În condiţiile în care creştea pericolul fascismului, România întreprindea paşi activi în vederea consolidării păcii pe continentul european. În același timp, în special în a doua jumătate a anilor 30, diplomaţia română a început să-şi reorienteze politica externă, luând în considerare complicaţiile apărute în domeniul securităţii europene. URSS şi Germania au devenit principalele puteri dominante, iar Balcanii reprezentau pentru fiecare dintre ele un eventual interes deosebit de mare. Nici una dintre ţările Balcanice nu putea opune rezistenţă forţei combinaţiilor sovieto-germane fără a conta pe ajutorul efectiv al Occidentului. România s-a pomenit cuprinsă într-un cleşte. Faptul că în 1934 au fost stabilite relaţii sovieto-române a generat o reacție negativă din partea cercurilor politice ale României. Situaţia se complica şi datorită unor alţi factori, care au intervenit în special după scindarea Cehiei şi ocuparea Poloniei. România a devenit un obiectiv situat atât în vizorul Germaniei, cât şi al URSS. Din decembrie 1938 până în mai 1940 ministrul de externe Gh. Gafencu a încercat să menţină o politica de echilibru între aceste două tabere adverse. România întretinea relaţii politice şi economice cu Franţa şi Anglia, însă, în anul 1938 tratativele comerciale ale guvernului român cu privire la lărgirea exportului pe pieţele anglo-franceze au suferit eşec. Lipsa creditorilor şi dificultăţile din domeniul exportului au constrâns România să caute noi parteneri comerciali pe piaţa europeană. În martie 1939 România a încheiat cu Germania un acord comercial pe un termen de 5 ani, în conformitate cu care Germania îşi asuma obligaţiunea de a construi fabrici de prelucrare şi de a susţine România în acţiunile de lărgire a pieţei sale externe. La rândul său, România îşi lua obligaţia de a cumpăra armament german.
În acelaşi timp, în martie-august 1939 la Moscova s-au desfăşurat tratativele anglo-franco-sovietice, la care s-a luat în discuţie problema despre introducerea armatelor sovietice pe teritoriile Poloniei şi României în cazul războiului care se apropia. Polonia şi România, care aveau relaţii de alianţă, s-au  opus categoric acestei propuneri, fiind îngrijorate că va fi periclitată integritatea lor teritorială şi că pot avea soarta ţărilor baltice. Regele Carol II spunea, în legătură cu aceasta, că el “ar prefera să-i vadă in ţara sa pe nemţi în calitate de duşmani, decât pe ruşi în calitate de prieteni”.
La 23 august 1939, odată cu semnarea pactului sovieto-german de neagresiune, opinia publică mondială a primit verdictul. Războiul a devenit iminent.
Agresiunea asupra Poloniei a stârnit confuzie în rândul diplomaţiei române. Pe de o parte, România era legată de Polonia prin obligaţii contractuale, pe de altă parte, ea nu era gata pentru acţiuni de război. La 6 septembrie 1939 guvernul A. Călinescu a anunţat oficial despre neutralitatea ţării, argumentându-şi poziţia prin faptul că doreşte „să evite complicaţiile cu ţările vecine”. De la sfârşitul anului 1939 cercurile oficiale ale României au încercat, în repetate rânduri, să tatoneze terenul în capitalele europene, în vederea posibilității de a găsi apărare în cazul când ţara va fi ameninţată de pretenţiile înaintate de Ungaria, Bulgaria şi, în special, de URSS, în relaţiile cu care predominau problemele legate de litigiile teritoriale. Situaţia internaţională s-a agravat, când URSS a început să ceară de la Germania recompense teritoriale. După Ţările Baltice, URSS şi-a îndreptat privirile către Basarabia şi Bucovina. În iarna anului 1938-1939 guvernul român şi-a asigurat susţinerea diplomatică din partea Turciei, Italiei, Angliei şi Franţei. Concomitent, în România îşi întărea poziţiile capitalul german, ale cărui investiţii în industria petrolieră au crescut în perioada 1938-1939 de 6 ori. La 28 mai 1940 a fost încheiat un „pact petrolier” şi în aceeaşi zi Consiliul de coroană al României a luat decizia de a propune Germaniei „relaţii de prietenie” şi de a obţine cât mai repede încheierea unei alianţe politice cu ea.
În legătură cu „problema română” Reichul nutrea scopuri mai mult de ordin economic, fiind interesat de acapararea resurselor strategice ale României. Germania nu făcea nici un fel de promisiuni politice de care să fie legată, evitând să garanteze României inviolabilitatea Transilvaniei, la al cărei teritoriu pretindea Ungaria. În anul 1940, după ocuparea de către URSS a ţărilor Baltice şi după războiul sovieto-finlandez, relaţiile româno-sovietice s-au agravat brusc. URSS a informat Germania despre pretențiile sale asupra Basarabiei și Bucovinei. „Războiul straniu” din occident (ocupaţia Danemarcei şi a Norvegiei), capitularea Franţei au avut, de asemenea, un impact negativ asupra situaţiei României. Regele României nu mai vorbea de neutralitate şi la 20 iunie 1940 i-a transmis personal lui Hitler un memorandum de colaborare. Această circumstanţă a grăbit cererile URSS în legătură cu Basarabia şi Bucovina, pretenţii care făceau trimitere la stipulările Pactului Ribbentrop-Molotov din 23 august 1939, Punctul trei al protocolului adiţional secret al acestui tratat se referea în întregime la Basarabia şi stipula: „În ceea ce privește Europa de Sud-Est, partea sovietică subliniază interesul său faţă de Basarabia. Din partea Germaniei se declară dezinteresul total faţă de aceste regiuni”. Hitler a răspuns că îşi menţine ataşamentul faţă de acordurile de la Moscova; partea germană pune doar problema despre „soarta celor 100 mii de nemţi care locuiesc pe aceste teritorii” şi „speră că viitorul lor va fi garantat”. În aceleaşi instrucţiuni se atrăgea atenţia asupra problemei Bucovinei, care „în trecut a fost parte a coroanei Austriece” şi are, de asemenea, populaţie germană, faţă de a cărei soartă Germania manifestă interes. În legătură cu celelalte probleme, referitoare la tratativele sovieto-române cu privire la Basarabia, Germania promitea că va acţiona „în spiritul tratatului de la Moscova şi va sfătui România să obţină rezolvarea problemei basarabene pe cale paşnică, conform condiţiilor ruseşti”. Ministerul german de externe insista, de asemenea, asupra faptului că „Germania este deosebit de interesată că România să nu devină un teatru al acţiunilor militare”.
La 26 iunie 1940 ambasadorului Davidescu i-a fost înmânată o notă cu un caracter ultimativ şi de conjunctură în care se arăta că „situaţia internaţională reclamă rezolvarea cât mai grabnică a problemelor nesoluţionate moştenite din trecut”. Referitor la Bucovina, se cerea să fie cedată Uniunii Sovietice „acea parte, a cărei populaţie este legată cu Ucraina Sovietica”. Răspunsul trebuia dat în 24 de ore. România a cerut servicii de intermediere din partea Germaniei şi Italiei. Şeful departamentului relaţiilor internaţionale al Germaniei, Ribbentrop, recomanda guvernului român „să cedeze cererilor înaintate de guvernul sovietic”. Italia a dat un răspuns analogic. La 27 iunie, la ora 11 seara Davidescu i-a remis lui Molotov răspunsul care conținea acordul României. Molotov, la rândul său, la 28 iunie 1940 i-a înmânat propunerile concrete şi foarte dure ale Moscovei, referitoare la evacuarea armatelor şi autorităţilor române. În aceeaşi zi în Basarabia au intrat unităţile motorizate ale Armatei Roşii. În urma acestei operaţiuni militare în componenţa Uniunii Sovietice au intrat 44.500 km2 şi o populaţie de 3. 200.000 de locuitori din Basarabia, 6.000 km2 şi 500.000 de locuitori din Bucovina de nord, la care se adaugă Ţinutul Herţa; în total România a pierdut 50.672 km2 şi 3..915.000 locuitori.
Acest eveniment a condus la schimbarea guvernului. La 4 iulie 1940 a fost format un nou cabinet în frunte cu I. Gigurtu (avându-l ca ministru de externe pe M. Manoilescu); acest guvern a declarat oficial despre renunţarea la „garanţiile” engleze, ieşirea din Liga Naţiunilor, interzicerea tuturor partidelor şi a propus Germaniei să încheie un tratat politic. Însă venirea la putere a unui guvern progerman şi a „Gărzii de fier” nu a salvat România de pierderile ulterioare.
A căpătat o turnură şi mai gravă problema litigiilor teritoriale dintre Ungaria şi România. Hitler era interesat să menţină relaţiile atât cu Bucureştiul, cât şi cu Budapesta. El şi-a propus serviciile în calitate de arbitru. În august 1940 a fost organizată o conferinţă a miniştrilor de externe ai Germaniei, Italiei, Ungariei şi României. Ciano şi Ribbentrop au hotărât să împartă Transilvania şi, în felul acesta, să rezolve problema. Pretenţiile ungurilor au fost reduse până la 1/3. Ungaria a căpătat regiunile Transilvaniei din nord şi nord-est, cu o populaţie de 2.609.000 de oameni şi 43.492 km2. România a căpătat 3/5 din teritoriul transilvănean, dar a pierdut oraşul Cluj. După reglementarea, cel puţin parţială, a problemelor cu Ungaria, România a fost nevoită să se aşeze la masa tratativelor cu Bulgaria. Hitler a cerut guvernului României să cedeze Bulgariei partea de sud a Dobrogei — Cadrilaterul. Tratativele româno-bulgare au început pe 19 august şi s-au încheiat la 7 septembrie 1940 cu Tratatul de la Craiova. Partea română a satisfăcut integral cererile teritoriale ale Bulgariei, cesionând acesteia două districte din Dobrogea de sud cuprinzând 6.921 km2 şi 362.874 locuitori. Graniţa dintre cele două ţari era stabilită pe linia trasată în 1912.
Consecinţă a rășluirii teritoriale din vara anului 1940, a dublei ameninţări externe sovieto-germane, sub presiunea mişcării legionare, criza de guvernare duce la abdicarea regelui Carol II la 6 septembrie 1940. Prerogativele regale au fost transmise fiului său Mihai şi Carol a părăsit ţara. În calitate de prim-ministru a fost numit generalul Antonescu, care a instaurat în ţară un regim „naţional-legionar”. Sprijinul său principal a devenit „Garda de fier”, iar generalul s-a declarat Conducător, la fel ca şi Ducele sau fürerul. În ţară domina o adevărată anarhie politică, care a răpit vieţile multor oameni de seamă (cum ar fi istoricul Nicolae Iorga, economistul V. Magheru, I.G. Duca, A. Călinescu). La 23 noiembrie 1940 Antonescu a acceptat să adere la blocul fascist (Germania, Italia, Japonia). Pe data de 11 iunie, în timpul celei de-a treia vizite în Germania a confirmat definitiv această hotărâre cu condiţia de a primi ca recompensă teritorii mari din contul pământurilor cucerite.
Ulterior, armata română a luat parte activă la acţiunile militare din cel de-al Doilea Război Mondial de partea Germaniei hitleriste şi doar în 1944, la 23 august, regele Mihai va da ordin ca România să treacă de partea coaliţiei antihitleriste.
În capitolul cinci sunt tratate problemele situației militaro-politice a României la sfârșitul celui de-al Doilea Război Mondial; eforturile diplomatice cu privire la încheierea armistițiului de conciliere; ieşirea României din coaliţia hitleristă şi instaurarea regimului comunist.
România la sfârșitul celui de-al Doilea Război Mondial
Pe măsură ce armatele sovietice se apropiau de graniţele României, guvernul I. Antonescu şi liderii „opoziţiei” Iu. Maniu şi D. Brătianu au convenit că este necesar să nu permită eliberarea României de către Armata Roşie şi să asigure intrarea armatelor anglo-americane pe teritoriul român. Guvernul român a

